แนวโน้มดัชนีเช้ามีลุ้นขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสที่จะขึ้นต่อ หลังตัวเลขเศรษฐกิจของสหรัฐฯและเยอรมนีออกมาดี
18 ม.ค. 2555

นักวิเคราะห์ฯคาดตลาดหุ้นไทยเช้านี้มีโอกาสที่จะขึ้นต่อ หลังตัวเลขเศรษฐกิจของสหรัฐฯและเยอรมนีออกมาดี
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นต่อได้ หลังตัวเลขเศรษฐกิจของสหรัฐฯและเยอรมนีออกมาดี ขณะที่ต้นทุนการกู้ยืมของสเปนก็ปรับตัวลดลง แม้จะถูก S&amp;P ปรับลดอันดับเครดิต และในวันนี้ต้องรอติดตามเรื่องที่กรีซจะมีการเจรจากับเจ้าหนี้ซึ่งใกล้ได้ข้อสรุปแล้ว
ทั้งนี้ ต้องระมัดะวังแรงเทขายทำกำไรในระหว่างวันที่อาจจะมีสลับออกมาด้วย เพราะเมื่อวานนี้ตลาดฯได้ปรับตัวขึ้นมาค่อนข้างแรง ส่วนตลาดหุ้นอื่นในภูมิภาคเช้านี้ส่วนใหญ่อ่อนตัวลงเล็กน้อย
พร้อมให้แนวรับ 1,045-1,050 จุด แนวต้าน 1,060 จุด